CELEX: C2005/115/12
Language: da
Date: 2005-05-14 00:00:00
Title: Domstolens dom (Første Afdeling) af 10. marts 2005 i sag C-491/03, Ottmar Hermann mod Stadt Frankfurt am Main (anmodning om præjudiciel afgørelse fra Hessischer Verwaltungsgerichtshof) (Indirekte beskatning — direktiv 92/12/EØF — kommunal afgift af salg af alkoholholdige drikkevarer med henblik på umiddelbar indtagelse på stedet)

14.5.2005   
            
            
               DA
            
            
               Den Europæiske Unions Tidende
            
            
               C 115/6
            
         
      DOMSTOLENS DOM
   
   (Første Afdeling)
   af 10. marts 2005
   i sag C-491/03, Ottmar Hermann mod Stadt Frankfurt am Main (anmodning om præjudiciel afgørelse fra Hessischer Verwaltungsgerichtshof) (1)
   
   (Indirekte beskatning - direktiv 92/12/EØF - kommunal afgift af salg af alkoholholdige drikkevarer med henblik på umiddelbar indtagelse på stedet)
   (2005/C 115/12)
   Processprog: tysk
   I sag C-491/03, angående en anmodning om præjudiciel afgørelse i henhold til artikel 234 EF, indgivet af Hessischer Verwaltungsgerichtshof (Tyskland) ved afgørelse af 1. oktober 2003, indgået til Domstolen den 20. november 2003, i sagen Ottmar Hermann (som kurator for konkursboet Volkswirt Weinschänken GmbH) mod Stadt Frankfurt am Main, har Domstolen (Første Afdeling), sammensat af afdelingsformanden, P. Jann, og dommerne K. Lenaerts (refererende dommer), N. Colneric, K. Schiemann og E. Juhász; generaladvokat: D. Ruiz-Jarabo Colomer; justitssekretær: assisterende justitssekretær H. von Holstein, den 10. marts 2005 afsagt dom, hvis konklusion lyder således:
   
               1)
            
            
               En afgift, der påhviler levering mod vederlag inden for rammerne af en restaurationsvirksomhed af alkoholholdige drikkevarer med henblik på umiddelbar indtagelse på stedet, skal anses for en afgift på tjenesteydelser i forbindelse med punktafgiftspligtige varer, der ikke har karakter af en omsætningsafgift i den forstand, hvori udtrykket er anvendt i artikel 3, stk. 3, andet afsnit, i Rådets direktiv 92/12/EØF af 25. februar 1992 om den generelle ordning for punktafgiftspligtige varer, om oplægning og omsætning heraf samt om kontrol hermed.
            
         
               2)
            
            
               Kravet »på samme betingelse«, som gælder for afgifter, der er omfattet af anvendelsesområdet for artikel 3, stk. 3, andet afsnit, i direktiv 92/12, henviser til den ene betingelse, der er fastsat i samme stykkes første afsnit, dvs. betingelsen om, at »sådan beskatning ikke i samhandelen mellem medlemsstaterne giver anledning til formaliteter i forbindelse med grænsepassage«.
            
         
      (1)  EUT C 47 af 21.2.2004.